**TEISINIŲ PASLAUGŲ (KONSULTACIJŲ) PIRKIMO TECHNINĖ SPECIFIKACIJA**

**1. PIRKIMO OBJEKTAS**

1.1. Sąvokos ir sutrumpinimai:

**Užsakovas** – AB Vilniaus šilumos tinklai

**Paslaugų teikėjas** – Fizinis arba juridinis asmuo, galintis suteikti šioje Techninėje specifikacijoje nurodytas Paslaugas.

**Sutartis** – sutartis, sudaroma tarp Paslaugų teikėjo ir Užsakovo dėl pirkimo objekto (Paslaugų).

**Paslaugos** – teisinės paslaugos.

**Techninė specifikacija** – šis dokumentas.

1.2. Pirkimo objektas į dalis neskaidomas.

1.3 Pirkimo objekto apimtys:

1.3.1. Užsakovas ketina įsigyti Paslaugų iki maksimalios sutarties vertės 15 000,00 (penkiolika tūkstančių) Eur be PVM dėl vandenilio įrangos operavimo sutarties su Vilniaus miesto savivaldybės administracija parengimo bei su šiomis Paslaugomis susijusių kitų reikalingų dokumentų parengimo ir/ ar konsultacijų teikimo.

1.3.2. Užsakovas Paslaugas įsigys tik pagal faktinį jų poreikį, išreiškiamą atskiruose žodžiu ar elektroniniu paštu Užsakovo pateikiamuose užsakymuose, ir neįsipareigoja nupirkti viso 1.3.1 punkte nurodyto Paslaugų kiekio.

1.4. Paslaugų teikimo vieta – Paslaugos teikiamos Paslaugų teikėjo įprastoje verslo vietoje, išskyrus atvejus, kai Užsakovo pageidavimu, Paslaugų teikėjo asmeninis dalyvavimas yra reikalingas kitoje Užsakovo nurodytoje vietoje (pvz., atstovaujant derybose ir (ar) santykiuose su trečiaisiais asmenimis).

**2. PIRKIMO OBJEKTO PRITAIKYMO SRITIS**

2.1. Užsakovas siekia įsigyti aukščiausios kokybės ekspertines Paslaugas teisės taikymo klausimais ir Užsakovo atstovavimo paslaugas, t. y. teisines konsultacijas bei su šiomis paslaugomis susijusias kitas tiesiogines paslaugas dėl vandenilio įrangos operavimo sutarties su Vilniaus miesto savivaldybės administracija parengimo bei su šiomis Paslaugomis susijusių kitų reikalingų dokumentų parengimo ir/ ar konsultacijų teikimo.

**3. PIRKIMO OBJEKTO APRAŠYMAS**

3.1. Perkamos teisinės paslaugos:

3.1.1. Perkamos Paslaugos, be kita ko, apims teisinę reikšmę turinčių dokumentų rengimą, konsultavimą, atstovavimą Užsakovui Lietuvos Respublikos valstybės ir (ar) savivaldybių institucijose, įmonėse, įstaigose ir (ar) organizacijose, kitose įmonėse, įstaigose ir (ar) organizacijose bei santykiuose su fiziniais asmenimis, tame tarpe ir bendravimą su fiziniais ar juridiniais asmenimis.

3.2. Paslaugų teikėjas privalės:

3.2.1. Užsakovui pageidaujant, teikti konsultacijas bei rengti teisines išvadas teisės taikymo klausimais, rengti sutarčių, kitų dokumentų projektus, teikti pasiūlymus dėl jų korekcijų;

3.2.2. Užsakovui pageidaujant, konsultuoti ir dalyvauti Užsakovui derantis dėl sutarčių sudarymo, sąlygų keitimo, nutraukimo ir pan.;

3.2.3. atstovauti Užsakovui Lietuvos Respublikos valstybės ir (ar) savivaldybių institucijose, įmonėse, įstaigose ir (ar) organizacijose, kitose įmonėse, įstaigose ir (ar) organizacijose bei santykiuose su fiziniais asmenimis, klausimais, susijusiais su Paslaugomis;

3.2.4. teikti Užsakovui Paslaugas (raštu ir (ar) žodžiu ir, esant poreikiui, peržiūrėti atitinkamus dokumentus, atlikti jų teisinį vertinimą tiek Lietuvos Respublikos, tiek Europos Sąjungos teisės ir (ar) kitų užsienio šalių teisinio reglamentavimo kontekste.

3.3. Paslaugų teikimo tvarka ir terminai:

3.3.1. Užsakovas pateiktame užsakyme nurodo: užsakomas Paslaugas, pageidaujamus jų suteikimo terminus (Techninės specifikacijos 3.3.3 punktas), suteiktų Paslaugų rezultato formą, t. y. nurodo, kokiu formatu (popieriniu, elektroniniu ir (ar) žodžiu) turi būti teikiamos Paslaugos bei nurodo kitą, Paslaugų teikimui svarbią informaciją. Užsakovas turi teisę, pateikdamas konkretų užsakymą, reikalauti iš Paslaugų teikėjo suderinti, t.y. gauti Užsakovo sutikimą ir patvirtinimą, dėl atitinkamo užsakymo apimties įvertinimo darbo valandomis bei specialistų, kurie dirbs prie konkretaus užsakymo sudėties ir įsitraukimo apimties valandomis. Užsakovas neprivalo pritarti Paslaugų teikėjo siūlomam atitinkamo užsakymo įvertinimui darbo valandomis ir turi teisę, esant poreikiui, nustatyti konkrečią apmokamų darbų valandų apimtį.

3.3.2. Paslaugų teikėjas, pagal atitinkamą Užsakovo pateiktą Užsakymą pilnai ir tinkamai suteikęs Paslaugas, pateikia Užsakovui patvirtinimui suteiktų Paslaugų ataskaitą, kuri Užsakovo įvertinama per 7 (septynias) kalendorines dienas. Jei per nurodytą terminą Užsakovas pastabų ataskaitai nepateikia, laikoma, kad suteiktų Paslaugų kokybei ir apimčiai Užsakovas pastabų neturi, t. y. ataskaita yra Užsakovo patvirtinta. Tik patvirtinta suteiktų Paslaugų ataskaita yra pagrindas sąskaitos už suteiktas Paslaugas išrašymui ir pateikimui Užsakovui apmokėti.

3.3.3. Paslaugų teikėjas turi turėti galimybę suteikti reikiamas Paslaugas per įmanomai trumpiausius terminus, kuriuos nurodys Užsakovas. Paslaugų teikėjas privalo būti bet kada pasirengęs iš savo ekspertų skirti tuos ekspertus ir (ar) specialistus, kurie yra labiausiai kompetentingi bei kvalifikuoti vykdyti konkretų Užsakovo pavedimą. Paslaugų teikėjas turi užtikrinti, kad jo ekspertai (specialistai) atliktų Užsakovo pavedimą per įmanomai trumpiausią laiką, kuris įprastai neturėtų viršyti 1-3 darbo dienų arba kitą Paslaugų užsakyme nurodytą, iš anksto su Paslaugų teikėju suderintą terminą.

3.4. Vykdomas žaliasis pirkimas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymo Nr. D1-508 punktu Nr. 4.4.3, kadangi perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos, t.y. perkamos teisinės paslaugos.